

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**Telki község Önkormányzat képviselő-testület 2025. szeptember 5 -i rendkivüli ülésére**

|  |
| --- |
| **Tárgyalandó napirend:****Buda-Környéki Leader egyesület illetékességi területén önkormányzati fejlesztések támogatása.** **A helyi felhívás kódszáma: KAP-RD57-014-3-25** |

**A napirendet tárgyaló ülés dátuma**: **2025. 09.05.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/ rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:**

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Felhívást tett közzé a Buda-Környéki Leader Egyesület, amely felhívás Magyarország Közös Agrárpolitika Stratégiai Tervének keretében, mint az Agrárminisztérium Közös Agrárpolitika Végrehajtásáért Felelős Helyettes Államtitkársága (Nemzeti Irányító Hatóság, ) által elismert Helyi Akciócsoport – által kerül meghirdetésre.

A helyi felhívás kódszáma: KAP-RD57-014-3-25

A Budakörnyéki Leader Egyesület tagjaként lehetőség nyílik önkormányzatunknak a pályázaton történő indulásra, pályázat beadására.

**A támogatási kérelmek benyújtására** 2025.09.03. napjától van lehetőség az alábbiak szerint meghatározott benyújtási szakaszokban:

1. benyújtási szakasz: 2025.09.03.- 2025.09.16.

2. benyújtási szakasz: 2025.09.24.- 2025.10.07.

3. benyújtási szakasz: 2026.02.11.- 2026.02.24.

4. benyújtási szakasz: 2026.03.04.- 2026.03.17

A felhívás keretében az alábbi tevékenységek támogathatók önállóan:

|  |  |  |
| --- | --- | --- |
|  |  |  |
| 1 | Honlap fejlesztése | Új honlap készítése, meglévő honlap fejlesztése, új aloldal készítése. |
| 2 | Megújuló energiaforrást hasznosító technológiák alkalmazása | Megújuló energiaforrást hasznosító technológiák kialakítása a művelet által érintett épület(ek), építmény(ek) tekintetében (fűtési/hűtési energiaigény, használati melegvíz igény, villamos energia igény részbeni vagy teljes kielégítése megújuló energiaforrásból, napkollektorok alkalmazása, háztartási méretű kiserőmű (napelemes rendszer beleértve a kapcsolódó energiatároló berendezést is) kialakítása, biomassza alapú és hőszivattyús rendszerek telepítése, geotermikus energia hasznosító rendszer kialakítása, szélenergia felhasználása stb.) |
| 3 | Munkagép beszerzése | A kedvezményezett tevékenységét segítő munkagépek beszerzése |
| 4 | Eszköz és/vagy gépbeszerzés | A művelet megvalósításához kapcsolódó új eszköz és/vagy új gép beszerzése, új technológiai berendezések beszerzése, szolgáltatási kapacitás bővítését szolgáló új eszközök/gépek beszerzése. |
| 5 | Építés | A kedvezményezett tevékenységéhez kapcsolódó új épület és/vagy új építmény építése, bővítése, korszerűsítése, felújítása. A művelet megvalósításhoz szükséges építési tevékenység (pl: közösségi terek, közterületek állapotának javítása, stb.) |
| 6 | Rendezvény megvalósítása | A kedvezményezettek által szervezett rendezvények támogatása (pl: falunap, főző fesztivál, piknik, gyermeknap, stb.) |
| 7 | Energetikai fejlesztések | A kedvezményezett tevékenységéhez kapcsolódó épület(ek) és/vagy építmény(ek) és/vagy technológiai rendszer(ek) energetikai hatékonyság céljából történő felújítása, korszerűsítése. |
| 8 | Marketing és / vagy kommunikációs tevékenységek megvalósítása | A kedvezményezett tevékenységét, a műveletet bemutató és népszerűsítő marketing és kommunikációs eszközök megvalósítása: például önkormányzati arculat tervezése, médiakampány, reklámfilmek, reklámspotok elkészítése, hirdetések elhelyezése, kültéri és beltéri reklámhordozók, kiadványok, prospektusok, szórólapok, névjegykártya készítése |

**Támogatás formája:** A támogatás vissza nem térítendő támogatásnak minősül.

**Az igényelhető vissza nem térítendő támogatás összege:**

- legalább 1 000 000 Ft,- legfeljebb 10 000 000 Ft.

Az elnyerhető pályázati összeg 10.000.000 Ft, melyből a pályázati összeg 95-%-a támogatott, a fennmaradó 5%-ot az önkormányzat saját költségvetéséből kell, hogy fedezze.

A támogatási döntésben meghatározott támogatási összeg legfeljebb 25 %-áig, a kedvezményezett kérelemmel egy alkalommal előleget igényelhet.

A pályázat beadásához szükség van egy képviselő-testületi döntésre, amely rendelkezik az önerő biztosításáról is.

**Javasolt pályázati téma**: Közösségi tér eszközfejlesztés

Telki, 2025. szeptember 3.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2025.(IX. .) számú Önkormányzati határozat**

**Buda-Környéki Leader egyesület illetékességi területén önkormányzati fejlesztések támogatása**

 **Pályázat benyújtása KAP-RD57-014-3-25**

Telki község Képviselő-testülete úgy határozott, hogy pályázatot nyújt be a Buda-környéki Leader Egyesület által közzétett KAP-ST-RD67 pályázati kiírásra, az alábbi pályázati témában: ……………………………………………………….legfeljebb bruttó 10.000.000 forint támogatási összeg elnyerésére.

A pályázat megvalósításához szükséges, legfeljebb bruttó 500.000 forint önrészt a Képviselő-testület a költségvetési tartalék terhére biztosítja.

A Képviselő-testület felhatalmazza a polgármestert – szükség szerint külső szakértő bevonásával – a pályázat benyújtására, a szükséges intézkedések megtételére és okiratok, nyilatkozatok aláírására.

Határidő: 2025. október 7.

Felelős: Polgármester